Sigitas Poškus

Sigitas Poškus (1957 m. rugsėjo 13 d. Alseikose, Šilutės rajone – 2021 m. gegužės 29 d.) – lietuvių poetas, prozininkas.

Biografija 
Tėvai – pedagogas, Lietuvos laisvės kovų dalyvis Stasys Poška ir rašytoja, pedagogė Rožė Poškienė. 1975 m. baigė Stasio Šimkaus aukštesniosios muzikos mokyklos (dab. Klaipėdos Stasio Šimkaus konservatorija) muzikos teorijos specialybę, 1985 m. Vilniaus universitete – lietuvių kalbos ir literatūros studijas. Šiaulių ir Klaipėdos universitetuose skaitė paskaitas apie vaikų literatūrą, paskelbė metodinės literatūros. Dirbo Klaipėdos menininkų namų direktoriumi. Rašė publicistinius straipsnius, redagavo poezijos ir prozos knygas. Rengė literatūrinės kūrybos seminarus ir pamokas moksleiviams. Gyveno Klaipėdoje.

Kūryba
Debiutavo 1991 m. poezijos rinkiniu „Eilėraščiai“. 1994 m. tapo Lietuvos rašytojų sąjungos nariu. Nuo 1995 m. rašė kūrinius vaikams.

S. Poškaus knygų vaikams siužetai – tai žaidimas su itin „sunkiu“ adresatu, visai mažu vaiku: knyga "Trumpos pasakaitės" skirta klausymui arba ankstyvajam skaitymui. Tarsi nepastebimai pereinama iš prozinio teksto į eiliuotą, išmoningai panaudojama mįslė, kryžiažodis. Autorius apskritai labai atidus skaitytojo amžiui. "Nebaigtoje pasakoje" S. Poškus eksperimentuoja su kalba: atsisako skyrybos ženklų (vaikų poezijoje tai nauja), taip susilpnindamas sintaksinius žodžių ryšius ir leisdamas įsižiebti įvairiems prasmių niuansams; kai kurie jo eilėraščiai yra visai be teksto – žaidžiama vien garsais. Įtaigiai provokuojamas ir gana filosofinis pasaulio, jo subjektyvumo suvokimas.

Įvertinimas 
Tarptautinės vaikų ir jaunimo literatūros asociacijos (IBBY) IBBY Lietuvos skyriaus premijos:
 Geriausia 1995 metų metų knyga vaikams „Trumpos pasakaitės“ (Klaipėda: Baublys, 1995);
 Geriausia 1998 metų metų knyga vaikams „Nebaigta pasaka“ (Vilnius: Vyturys, 1998);
 Geriausia 2003 metų poezijos knyga vaikams „Vieną kartą“ (Vilnius: Mažasis Vyturys, 2003);
 Geriausia 2007 metų poezijos knyga vaikams „Amalgama“ (Vilnius: Ciklonas, 2007).
Lietuvos Respublikos Kultūros ministerijos diplomas:
 Gražiausios 2009 metų knygos konkurse teminėje grupėje „Knygos vaikams ir jaunimui“ – diplomas Rasai Joni ir Agniui Tarabildai už S. Poškaus knygos „Vieną kartą“ iliustracijas ir apipavidalinimą (Vilnius: „Alma littera“, 2009).

Bibliografija 
 Eilėraščiai. Vilnius: Vaga, 1991, ISBN 5-415-01000-9;
 Abejojimas eilėmis: [eilėraščiai]. Klaipėda: Klaipėdos menininkų namai, 1993;
 Kūrinių vaikams interpretavimas: [literatūrologinė studija apie vaikų literatūrą]. Klaipėda: Baublys, 1994;
 Vėjarodis: [eilėraščiai]. Klaipėda: Baublys, 1994, ISBN 9986-521-01-7;
 Trumpos pasakaitės. Klaipėda: Baublys, 1995, ISBN 9986-521-00-9;
 Mūsų brolelis: [eilėraščiai vaikams]. Klaipėda: Klaipėdos menininkų namai, 1996;
 Nebaigta pasaka: [eilėraščiai vaikams]. Vilnius: Vyturys, 1998, ISBN 5-7900-0799-6;
 Rečitatyvai: [eilėraščiai]. Klaipėda: Klaipėdos menininkų namai, 2000;
 Vieną kartą: [eilėraščiai vaikams]. Vilnius: Mažasis Vyturys, 2003, ISBN 9955-05-061-6;
 Trumpos pasakaitės: [pasakos]. Vilnius: Žalmedis, 2003. 2-asis leid.;
 Dovilės albumas: [pasakos]. Klaipėda: VšĮ „GSG“, 2004;
 Re/konstrukcija: interaktyvus romanas / Autorius/redaktorius. Vilnius: [Ciklonas], 2006, ISBN 9955-695-38-2;
 Pakeliui iš Liliputijos. Vilnius: [Ciklonas], 2006;
 Neramios dienos: [detektyvinė apysaka – pasaka]. Klaipėda: S. Jokužio leidykla – spaustuvė, 2007, ISBN 978-9986-31-190-4;
 Su varna Barbora: [pasakos]. Klaipėda: S. Jokužio leidykla – spaustuvė, 2007, ISBN 978-9986-31-188-1
 Eilėraštis: [eilėraščiai]. Vilnius: Ciklonas, 2007, ISBN 978-9955-695-76-9;
 Amalgama: [eilėraščiai mažiems ir dideliems]. Vilnius: Ciklonas, 2007, ISBN 978-9955-695-77-6;
 Pajūrio naujienos: pasakos, istorijos, eilėraščiai, užsklandėlės. Vilnius: Ciklonas, 2007, ISBN 978-9955-695-75-2.
 Vieną kartą: [rinktinė, iliustravo Rasa Joni, meninis redaktorius Agnius Tarabilda]. Vilnius: Alma littera, 2009, ISBN 978-9955-38-501-1.

Šaltiniai

Kęstutis Urba. Literatūra vaikams ir paaugliams. In Naujausioji lietuvių literatūra /1988-2002/, sudarė Giedrius Viliūnas. Vilnius: Alma littera, 2003, 286 p.

Nuorodos 
 

Lietuvos poetai
Lietuvos prozininkai